Työtehoseura TTS testasi 24 keittiöliinaa, paras löytyy kokeillen
Keittiöliinat, kotoisammin tiskirätit, kuuluvat kodin perusvarustukseen ja jokaisella meistä on niistä kokemusta. TTS:n keittiöliinatestissä mikään liina ei osoittautunut kaikilta ominaisuuksiltaan ylivertaiseksi. Valinnassa ratkaisevat omat mieltymykset ja keittiörutiinit.
Hyvä keittiöliina on kestävä, pestävä ja sillä pyyhkii hyvin. Siinä on hyvä imu- ja tahranpoistokyky, se kuivuu nopeasti, ei nukkaa eikä jätä pisarajälkiä. ”Ohuet ja huokoiset keittiöliinat oli helppo huuhtoa ja pusertaa nihkeiksi ja ne kuivuvat nopeasti. Toisaalta ohuet liinat hiertyvät melko nopeasti. Sieniliinat kuivuvat ohuita liinoja hitaammin, mutta imivät parhaiten. Mikrokuituliinat vaativat napakan pusertamisen, mutta olivat kestäviä ja tahranpoistossa parhaita”, tiivistää testin tuloksia tutkija Tarja Marjomaa Työtehoseurasta.
Sieniliinat imivät vettä parhaiten, mutta kuivuivat melko hitaasti. Sinituotteen ja Euroshopperin sieniliinat kuivuivat kahdessa tunnissa, joskin jälkimmäinen oli kooltaan ryhmänsä pienin ja imi vettä vähiten. Parhaiten vettä imivät testin isoin ja paksuin sieniliina Aquapur sekä Rainbow- ja Pirkka, joiden kuivuminen kesti neljä tuntia. Chifonet -tyyppiset keittiöliinat kuivuivat tunnissa. Vedenimukyvyltään ne olivat yhdenveroisia, mutta selvästi sieniliinoja huonompia. Mikrokuitu-, hamppu-, bambu- ja kuituliinat sijoittuivat vedenimukyvyltään sieniliinojen ja ohuiden keittiöliinojen välimaastoon. Mikrokuituliinojen kuivuminen kesti 3-4 tuntia. Virkatun bambuliinan kuivuminen kesti yli viisi tuntia.
Sieniliina ei jätä raitoja, mikrokuituliina poistaa tahrat
tutkija Tarja Marjomaa, p. 0447143698 Tämä sähköpostiosoite on suojattu spamboteilta. Tarvitset JavaScript-tuen nähdäksesi sen.